Te Amo

Te Amo (בעברית: אני אוהבת אותך) הוא סינגל שהוקלט על ידי זמרת הפופ הברבדית ריהאנה, מתוך אלבום האולפן הרביעי שלה, Rated R. השיר נכתב על ידי סטארגייט, ג'יימס פונטלרוי השני וריהאנה והופק על ידי סטארגייט. השיר הופץ לראשונה ב-7 ביוני 2010, לתחנות הרדיו בקנדה שם זכה להצלחה רבה ולמחרת, הופץ להורדה דיגיטלית בניו זילנד, איטליה ואוסטרליה, כסינגל החמישי והאחרון מתוך האלבום. השיר משלב אלמנטים מהמוזיקה הלטינית ומדבר על המאבק של ריהאנה כמושא התשוקה של אישה אחרת, ועל דרך ההתמודדות שלה עם זה. האם היא תצליח להתגבר על זה, או שמא תיפול בקסמיה של אותה האישה. מבקרי המוזיקה שיבחו את מילות השיר ועל כך שהוא בולט לטובה יותר משירים אחרים באלבום. השיר זכה להצלחה באירופה כאשר הגיע לעשירייה הפותחת בצ'כיה, הונגריה ופולין וגם הגיע ל-40 העליונים באוסטרליה, הולנד וסלובקיה. בנוסף לכך, הוא הגיע למעמד זהב בארבע מדינות. הקליפ לשיר בוים על ידי אנתוני מנדלר, אשר ביים את מרבית הקליפים הקודמים של ריהאנה ובו משתתפת דוגמנית העל הצרפתייה לטיסיה קסטה, שמשחקת את פאם פאטאל, אשר ריהאנה משמשת כמושא התשוקה שלה. על מנת לקדם את השיר, ביצעה אותו ריהאנה בפסטיבל "Big Week's Radio Week" ובמהלך סיבוב ההופעות שלה "Last Girl on Earth" השיר הופץ כסינגל החמישי והאחרון מתוך האלבום. הוא נכתב על ידי סטארגייט, ג'יימס פונטלרוי השני וריהאנה והופק על ידי סטארגייט. השיר ראה אור לראשונה ב-7 ביוני 2010, כאשר הופץ לתחנות הרדיו בקנדה שם זכה להצלחה רבה, ולמחרת הוא הופץ להורדה דיגיטלית בניו זילנד, איטליה ואוסטרליה, כסינגל החמישי והאחרון מהאלבום. בגרמניה השיר הופץ כעותק פיזי שלושה ימים לאחר צאתו כסינגל, ב-11 ביוני 2010. מבחינה מוזיקלית, השיר נכתב במפתח של ג'י-שארפ, כאשר טווח קולה של ריהאנה משתרע מהתווים הנמוכים (F♯3) לתווים הגבוהים (C♯5). מבחינה לירית, השיר מדבר על התאהבות של אישה (פאם פאטאל) בריהאנה, אך ריהאנה מנסה להדחיק את רגשותיה כלפי האישה ולדחות אותה. השיר זכה לביקורות חיוביות מקרב מבקרי המוזיקה. ג'וד רוג'רס מ-BBC Music ציין כי השיר הוא "מהשירים הפחות עתידניים באלבום, וזאת מכיוון שהוא לא כולל השפעות אלקטרוניות כבדות הנמצאות בשירים כמו "Hard" ו-"G4L", המושפעים בצורה מובהקת מסגנון המוזיקה הזה". פרייזר מקאלפין מ-BBC Music הענקי לשיר ארבעה מתוך חמישה כוכבים וכתב על הנושא של השיר: "זה סיפור ישן, של בחורה שפוגשת בחורה. הבחורה מדברת בשפה אחרת, בחורה אוהבת בחורה, בחורה לא אוהבת בחורה, בחורה עצובה, כולנו היינו שם, נכון, וריהאנה כבשה את ההרגשה הזאת יפה". רוברט קופסי מדיגיטל ספיי העניק לשיר ארבעה מתוך חמישה כוכבים וכתב כי: "ריהאנה עברה מפנטוזים על גברים בשירים כמו "Rude Boy" לפנטוזים על נשים. כלומר, היא לוקחת הפסקה משירים מהסוג הזה ועוברת לשירים בהם היא מוצאת עצמה כמושא רגשותיה של אישה אחרת. זהו אחד מהרגעים הפחות מאיימים באלבום, בו ריהאנה מתמודדת עם המיניות שלה לצד ביטים של סטארגייט שלא ניתן לעמוד בפניהם". הקליפ לשיר צולם תוך יומיים ב-29 וה-30 באפריל 2010, בצרפת ובוים על ידי אנטוני מנדלר, איתו ריהאנה שיתפה פעולה פעמים רבות בעבר, כשביים את הקליפים לשירים "Wait Your Turn" ו-"Russian Roulette". תמונות מצילומי הקליפ שוחררו לאינטרנט; בתמונות נראית ריהאנה לובשת שמלת מקסי מרטיטה של מארה הופמן שעולה יותר מאלף דולר. דוגמנית-העל הצרפתייה לטיסיה קסטה שיחקה תפקיד של פאם פטאל (אישה בעלת השפעה הרסנית על גברים) ומושא האהבה של ריהאנה. הקליפ מתחיל כאשר לטיסיה קסטה מגיעה עם מכונית לטירה בה ריהאנה נמצאת ומחכה לה. קסטה יוצאת מהמכונית בלבוש מאוד פרובוקטיבי ומתקדמת לכניסת הטירה ושם פוגשת את ריהאנה. קסטה מנסה לפתות את ריהאנה שמתנגדת לפיתויים, אך לבסוף נכנעת לקסם של קסטה. תחילה היא פוגשת אותה בסלון ותופסת את תשומת לבה. בסצנה הבאה נראות השתיים בחדר אחר כאשר קסטה משפשפת את ראשה על רגליה של ריהאנה. בסצנה שלאחר מכן נראות השתיים מחוץ לטירה כאשר ריהאנה נופלת בייאוש על האדמה אל מול קסטה. בסצנות הסיום של הקליפ נראות השתיים בחדר מלא רקדנים ומתחילות להרגיש בנוח אחת לצד השנייה עד שבסוף ריהאנה נכנעת סופית לפיתוייה והשתיים מתגפפות בחדר חשוך בלבוש פרובוקטיבי. לאורך כל הקליפ ניתן לראות את ריהאנה כאשר היא חווה עינויים פסיכולוגיים כאשר קסטה מנסה לפתות אותה ללא הרף. הקליפ צבר למעלה מ-170 מיליון צפיות (נכון ל-12 במרץ 2021). על מנת לקדם את השיר ריהאנה ביצעה אותו בפסטיבל Radio 1's Big Weekend ובנוסף גם בסיבוב ההופעות Last Girl on Earth Tour. בשוודיה השיר הגיע לראשונה למקום ה-52 אך עם הפצתו מחדש כעותק פיזי הוא הגיע למקום ה-48 ולאחר 6 שבועות נשר מהמצעד. בבריטניה לעומת זאת שיר זכה להצלחה כאשר הגיע למקום ה-14 לאחר שבועיים ובמצעד שירי ה-R&B הבריטי הוא הגיע למקום ה-5 לאחר 5 שבועות. באוסטרליה השיר הגיע לראשונה למקום ה-35 והגיע בסופו של דבר למקום ה-11. בשווייץ השיר הגיע לראשונה למקום ה-58 ובשיאו למקום ה-9. בפלנדריה השיר הגיע לראשונה למקום ה-29 ובשיאו הגיע למקום ה-14 ובוולניה הוא הגיע למקום ה-10. באיטליה השיר הגיע לראשונה למקום ה-9 ובשיאו הגיע למקום ה-7. בדנמרק השיר זכה להצלחה פושרת כאשר הגיע למקום ה-22 בלבד אך בפינלנד ונורווגיה השיר הגיע למקומות ה-14 וה-12 בהתאמה. בגרמניה השיר הגיע למקום ה-13 בבכורה ובשיאו הגיע למקום ה-11. באופן כללי השיר זכה להצלחה באירופה כאשר הגיע למקום ה-18 במצעד האירופאי הכללי. בקנדה השיר הגיע למקום ה-66 אף על פי שלא הופץ שם באופן רשמי. השיר זכה להצלחה רבה בעולם, אך לא הצליח להיכנס למצעד הבילבורד הוט 100. בברזיל הגיע השיר לצמרת המצעד, ובכך הפך לאחד מהשירים היחידים של הזמרת לעשות זאת. מידע על הסינגל "Te Amo" באתר מיוזיק בריינז מידע על השיר "Te Amo" באתר AllMusic מידע על היצירה "Te Amo" באתר Discogs מילות השיר "Te Amo" באתר Genius סרטון השיר "Te Amo" באתר יוטיוב מידע על הרצועה "Te Amo" באתר ספוטיפיי Talarico, Brittany (2010-05-28). "Video: Rihanna Reveals Another Music Video for 'Te Amo'". OK!. Northern & Shell. Retrieved 2011-08-13. WebCite query result, www.webcitation.org Te Amo - Single by Rihanna (בAustralian English), נבדק ב-2019-12-22 Te Amo - Single di Rihanna (באיטלקית), נבדק ב-2019-12-22 Te Amo - Single by Rihanna (בAustralian English), נבדק ב-2019-12-22 Te Amo, 2010-06-11, נבדק ב-2019-12-22 Fenty Robyn, Fauntleroy II James, Eriksen, Mikkel Storleer, Hermansen, Tor Erik, Rihanna, Te Amo, Musicnotes.com, ‏2010-10-25 Rihanna – Te Amo (באנגלית), נבדק ב-2019-12-22 Robert Copsey, Rihanna: 'Te Amo', Digital Spy, ‏2010-05-10 (באנגלית) Jude Rogers, BBC - Music - Review of Rihanna - Rated R, www.bbc.co.uk (באנגלית) BBC - Chart Blog: Rihanna - 'Te Amo', www.bbc.co.uk (באנגלית) Rihanna - Te Amo (Official Music Video), נבדק ב-2021-03-12 Single Accreds 2015, www.aria.com.au Certificazioni - FIMI, www.fimi.it (באיטלקית) Gold & Platinum, RIAA (באנגלית) "British single certifications – Rihanna – Te Amo". British Phonographic Industry. 22 July 2013. Retrieved 22 July 2013. Select singles in the Format field. Select Silver in the Certification field. Type Te Amo in the "Search BPI Awards" field and then press Enter. Datenbank: BVMI, www.musikindustrie.de The Official Swiss Charts and Music Community, www.swisscharts.com "Te Amo – Single by Rihanna – Download Te Amo – Single on iTunes". iTunes Store. Apple Inc. 2010-06-08. נבדק ב-2010-07-08. "Te Amo – Single di Rihanna – Scarica Te Amo – Single su iTunes" (באיטלקית). iTunes Store. Apple Inc. 2010-06-08. נבדק ב-2011-08-13. "Te Amo – Single by Rihanna – Download Te Amo – Single on iTunes". iTunes Store. Apple Inc. 2010-06-08. נבדק ב-2011-08-13. "Te Amo (2-Track): Rihanna: Amazon.de: Musik". Amazon.com. נבדק ב-2010-07-08. "Going For Adds Jun 07 2010 (Canada)". R&R. אורכב מ-המקור ב-4 ביוני 2010. נבדק ב-2010-06-03. {{cite web}}: (עזרה)